Source: https://www.riigiteataja.ee/akt/122122011006
Timestamp: 2020-08-05 05:16:38+00:00

Document:
§ 8 Mootorsõidukite ja nende haagiste kontrollimiste ja nendel avastatud rikete ja puuduste arvestus ja aruandlus
Määrus kehtestatakse „Liiklusseaduse” § 200 lõike 10 alusel.
(2) Erakorraline ülevaatus on mootorsõiduki ja selle haagise „Liiklusseaduse” § 73 lõike 12 alusel kehtestatud nõuetele vastav erakorraline tehnonõuetele vastavuse kontrollimine, mille määrab politseiametnik pärast liiklust ohustava rikke või puuduse avastamist.
(3) Kommertssõiduk on mootorsõiduk, mis on kasutatav sõitjateveoks, milles koos juhikohaga on üle üheksa istekoha, ja veose veoks kasutatav mootorsõiduk ja haagis, mille täismass ületab 3500 kilogrammi.
(4) Sõidukeeld on sõiduki kasutamise keelamine vastavalt „Liiklusseaduse” § 196 punktile 6.
(5) Ülevaatuspunkt on „Liiklusseaduse” § 73 lõike 12 alusel kehtestatud nõuetele vastav mootorsõiduki ja selle haagise tehnonõuetele vastavuse kontrollimise koht.
(3) Jalgratta, tasakaaluliikuri, pisimopeedi ja loomveoki puhul kontrollitakse nende vastavust „Liiklusseaduses” sätestatud nõuetele visuaalselt või mõõtmisega.
(4) Mootorsõiduki ja selle haagise tehnonõuetele vastavust „Liiklusseaduse” ja selle alusel kehtestatud õigusaktide nõuetele kontrollitakse vastavalt käesoleva määruse §-dele 3–5.
(1) Tehnonõuetele vastavuse kontrollimine (edaspidi kontrollimine) peab hõlmama vähemalt ühte järgnevatest tegevustest:
(3) Kontrollimine teostatakse vastavalt käesoleva määruse lisades 1 ja 2 toodud moorsõiduki ja selle haagise tehnonõuetele vastavuse kontrollkaardi (edaspidi kontrollkaart) vormile.
(4) Politseiametnik võib kontrollida üht, mitut või kõiki kontrollkaardile kantud mootorsõiduki ja selle haagise detaile.
(5) Mootorsõiduki ja selle haagise detaili kontrollimise, mittekontrollimise ja nõuetele mittevastavuse ning mootorsõiduki ja selle haagise erakorralisele ülevaatusele suunamise, sõidukeelu rakendamise, mootorsõiduki ja selle haagise ning mootorsõiduki juhi või vedaja andmete ning märkuste korral tehakse vastav märge või sissekanne lisas 1 toodud kontrollkaardi selleks ettenähtud lahtrisse. Mootorsõiduki ja selle haagise detaili kontrollimise käigus avastatud käesoleva määruse § 4 punktides 1 ja 2 nimetatud ohtliku või eriti ohtliku rikke või puuduse korral tehakse vastav märge käesoleva määruse lisas 2 toodud kontrollkaardi tagaküljele või teisele lehele selleks ettenähtud ruutu. Rikke või puuduse täpsema kirjelduse kohta võib politseiametnik teha sissekande lisas 1 toodud märkuste lahtrisse.
(6) Kontrollkaart täidetakse paberil või elektroonselt.
(10) Kui kontrollitav mootorsõiduk ja selle haagis ei ole kommertssõiduk, täidetakse kontrollkaart ainult ohtliku või eriti ohtliku rikke või puuduse avastamisel või mootorsõidukijuhi soovil.
Mootorsõiduki ja selle haagise kontrollitavate detailide loetelu, kontrollimise metoodika ning kontrollimisel avastatud rikete ja puuduste loetelu on toodud käesoleva määruse lisas 3. Avastatud rikked ja puudused jagunevad hindamise suuniste järgi kahte kategooriasse:
1) OV – „ohtlikud rikked ja puudused”: tehniliselt keeruline rike või puudus, mille kõrvaldamiseks on vajalikud eriseadmed ja eriettevalmistusega töötajad ning liiklus- ja keskkonnaohtlik rike või puudus. Samuti rike ja puudus, mis võib mõjutada mootorsõiduki ja selle haagise ohutust või seada ohtu teised liiklejad;
2) EOV – „eriti ohtlikud rikked ja puudused”: rike või puudus, mille esinemisel ei ole võimalik „Liiklusseaduse” § 73 lõikes 5 sätestatu kohaselt sõita ohutult parkimis- või remondikohta.
(1) Politseiametnik võib anda mootorsõidukijuhile võimaluse kontrollimisel avastatud rikke või puuduse kõrvaldamiseks kohapeal, kui seda riket või puudust on võimalik kohapeal kõrvaldada. Kui avastatud rike või puudus jääb kohapeal kõrvaldamata või kohapeal kõrvaldatud rike või puudus vajab kahtluse korral täiendavat kontrollimist, on politseiametnikul õigus:
(2) Erandkorras võib kehtivatele tehnonõuetele mittevastavat mootorsõidukit ja selle haagist liikluses kasutada juhul, kui nendel ei ole eriti ohtlikke rikkeid või puudusi, mis välistaksid nende kasutamise liikluses. Sellisel juhul on mootorsõiduki ja selle haagisega lubatud sõita ettevaatlikult, rikke iseloomu arvestades, mööda lühimat teed lähimasse remondikohta, ülevaatuspunkti, Maanteeameti liiklusregistri büroosse või parkimiskohta.
(3) Kui mootorsõidukijuhil on võimalik avastatud rike või puudus kohapeal kõrvaldada ja see ei vaja täiendavat kontrollimist, siis ei pea liiklusregistrisse kantud mootorsõidukit ja selle haagist erakorralisele ülevaatusele esitama.
(4) Kui avastatud rike või puudus jääb kohapeal kõrvaldamata või vajab kahtluse korral täiendavat kontrollimist, siis pärast ohtliku või eriti ohtliku rikke või puuduse kõrvaldamist tuleb liikluses kasutatav liiklusregistrisse kantud mootorsõiduk ja selle haagis omaniku või kasutaja poolt esitada erakorralisele ülevaatusele, milleks on mootorsõiduki ja selle haagisega lubatud sõita mööda lühimat teed lähimasse ülevaatuspunkti. Liikluses osalemisel peab mootorsõiduki juhil kaasas olema vastav kontrollkaart.
(5) Käesoleva määruse lisas 3 nimetamata, kuid liiklust või keskkonda ohustava muu tehnilise rikke või puuduse avastamise või selle kahtluse korral, olenevalt rikke või puuduse ohtlikkusest, tuleb kontrollijal lähtuda käesoleva paragrahvi lõikes 1 sätestatust.
(1) Liiklusregistrisse kantud mootorsõidukil ja selle haagisel ohtliku või eriti ohtliku rikke või puuduse avastamisel saadab politseiametnik täidetud kontrollkaardi andmed elektroonselt Maanteeametile.
(2) Välisriigi kommertssõidukil ohtliku või eriti ohtliku rikke või puuduse avastamisel, eelkõige juhul, kui on rakendatud sõidukeeldu, saadab politseiametnik täidetud kontrollkaardi andmed elektroonselt Majandus- ja Kommunikatsiooniministeeriumile.
(3) Majandus- ja Kommunikatsiooniministeerium edastab käesoleva paragrahvi lõikes 2 nimetatud kontrollkaardi andmed selle riigi pädevale asutusele, kus kommertssõiduk on registreeritud ja võib paluda nimetatud sõiduki erakorralisele kontrollimisele suunamist riigis, kus sõiduk on registreeritud.
§ 8. Mootorsõidukite ja nende haagiste kontrollimiste ja nendel avastatud rikete ja puuduste arvestus ja aruandlus
(1) Politsei- ja Piirivalveamet esitab Majandus- ja Kommunikatsiooniministeeriumile andmed elektroonselt iga aasta 1. märtsiks eelneval aastal kontrollitud mootorsõidukitel ja nende haagistel avastatud rikete ja puuduste kohta vastavalt käesoleva määruse lisas 4 toodud aruande vormile riikide lõikes.
(2) Majandus- ja Kommunikatsiooniministeerium analüüsib ja esitab Politsei- ja Piirivalveameti poolt esitatud andmete alusel koostatud aruande ettenähtud tähtajaks Euroopa Komisjonile.
Majandus- ja kommunikatsiooniministri 17. novembri 2006. a määrus nr 95 „Teel liikleva mootorsõiduki ja selle haagise tehnoseisundi kontrollimise eeskiri” (RTL 2006, 84, 1536; 2010, 7, 122) tunnistatakse kehtetuks.
1 Euroopa Parlamendi ja nõukogu direktiiv 2000/30/EÜ ühenduses liiklevate kommertsveokite tehnokontrolli kohta (EÜT L 203, 10.8.2000, lk 1–8), muudetud direktiividega 2003/26/EÜ (ELT L 90, 8.4.2003, lk 37–40) ja 2010/47/EL (ELT L 173, 8.7.2010, lk 33–46).
Lisa 1 Mootorsõiduki ja selle haagise tehnonõuetele vastavuse kontrollkaart (esikülg)
Lisa 2 Kontrollitavate detailide loetelu (mootorsõiduki ja selle haagise tehnonõuetele vastavuse kontrollkaardi tagakülg)
Lisa 3 Kontrollitavate detailide ja avastatud rikete ja puuduste loetelu ning kontrollimise metoodika
Veaparandus – Lisa 3 asendatud korrektse lisaga. Alus: "Riigi Teataja seaduse" § 10 lõige 3 ja Majandus- ja Kommunikatsiooniministeeriumi 29.12.2011 kiri nr 1.1-18/10-00858/108.
Lisa 4 Statistiline informatsioon liiklusjärelevalve käigus mootorsõidukite ja nende haagiste tehnonõuetele vastavuse kontrollimiste ja avastatud rikete ja puuduste kohta riikide lõikes

References: § 200
 § 73
 § 196
 § 73
 § 4
 § 73

§ 8
 § 10